
Specialiųjų pirkimo sąlygų 2 priedas


TECHNINĖ SPECIFIKACIJA                                                                                                   


Vartojami terminai ir sąvokos:

	IRS
	Išankstinio vizito laiko rezervavimo sistema.

	NQS 
	NQS (angl. Next Queue Systems) – tai profesionalios eilių valdymo sistemos, kurios yra įdiegtos ir veikia Pirkėjo infrastruktūroje, NQS yra skirtos efektyviai organizuoti bei  valdyti klientų srautus. NQS turi programinę ir techninę įrangos dalis bei integraciją su Išankstine vizitų rezervacijos sistema. 

	Paslaugos 
	Išankstinio vizito laiko rezervavimo sistemos (IRS) nuomos, IRS priežiūros ir palaikymo paslaugos.

	Pirkėjas
	Perkančioji organizacija - Valstybinė mokesčių inspekcija prie Lietuvos Respublikos finansų ministerijos.

	Sutartis 
	Sutartis, sudaroma tarp Pirkėjo ir paslaugų Tiekėjo dėl Pirkimo objekto.

	Tiekėjas
	Juridinis asmuo, su kuriuo Pirkėjas sudaro Sutartį dėl Sutartyje numatytų paslaugų.






1. Funkciniai reikalavimai:

1.1. IRS programinė įranga:
1.1.1. Pasiūlyme turi būti nurodytas gamintojas, programinės įrangos pavadinimas, versija. Visu IRS eksploatavimo laikotarpiu turi būti teikiama naujausia stabili programinės įrangos versija.
1.1.2. IRS administravimas ir visų funkcijų konfigūravimas turi būti centralizuotas.
1.1.3. IRS turi nereikalauti programinės įrangos diegimo  į darbo vietos kompiuterius ir turi būti pasiekiama naudojant žiniatinklio naršykles (Google Chrome, Mozilla Firefox, Microsoft Edge, Safari).  IRS turi palaikyti ne žemesnį kaip TLS 1.2 kriptografinį protokolą, turi veikti su naujausiomis Windows 10 operacinės sistemos versijomis.
1.1.4. Naudotojų ir Administratorių prieiga prie debesijos serveryje veikiančios IRS turi būti apsaugota slaptažodžiais.
1.1.5. IRS turi būti integruojama su Eilių valdymo sistemomis veikiančiomis Pirkėjo serveryje ir vidiniame tinkle ir turi būti su jomis sujungiama saugiu šifruotu kanalu.
1.1.6. IRS administratorius turi turėti galimybę:
a) administruoti ir stebėti sistemos parametrus;
b) administruoti IRS naudotojus ir jų prieigos teises; 
c) matyti užregistruotų vizitui ir aptarnautų klientų statistikas pasirinkto laikotarpio, padalinio, paslaugos lygmenimis.   
1.1.7. Turi būti funkcionalumas leidžiantis patalpinti IRS nuorodą į VMI interneto puslapį, kad paspaudus šią nuorodą būtų atidaromas IRS langas, kuriame klientas žiniatinklio naršyklės pagalba galėtų: patvirtinti, kad sutinka su sutarties sąlygomis pasirinkti padalinį, paslaugą, paslaugos datą ir laiką, galėtų įrašyti savo kontaktinę informaciją (vardą pavardę, tel. nr. ir / arba el. pašto adresą), įrašyti papildomą laisvos formos tekstą pastaboms, galėtų pasirinkti rezervacijos patvirtinimą el. paštu ir/arba SMS, pasirinkti priminimo apie vizitą periodą, kurį gautų el. paštu ir/arba SMS, atšaukti arba redaguoti savo rezervaciją.
1.1.8. IRS turi užtikrinti kad rezervacijos metu negalėtų rezervuoti to paties vizito tuo pačiu metu daugiau nei vienas klientas ar Pirkėjo darbuotojas.
1.1.9. IRS turi būti sprendimas leidžiantis administratoriui nustatyti kiek vizitų tai pačiai dienai gali rezervuoti tas pats klientas.
1.1.10. IRS turi būti galimybė užregistruoti klientą esamuoju metu, kai klientas atvyksta neužsiregistravęs vizitui iš anksto.
1.1.11. IRS turi veikti ir padaliniuose, kuriuose nėra naudojamos eilių valdymo sistemos.
1.1.12. IRS programinė įranga turi būti suderinama ir veikti kartu su Eilių valdymo sistemomis NQS ir su centralizuota programine įranga NQS, kuri yra įdiegta perkančiosios organizacijos centriniame serveryje.
1.1.13. Tiekėjas į pasiūlymo kainą turi įsiskaičiuoti visas su pirkimo objektu susijusias išlaidas:
a) IRS konfigūravimą,
b) IRS integraciją su eilių valdymo sistemomis NQS ir NQS konfigūravimą, įdiegiant papildomas funkcijas atvykusio kliento identifikacijai,
c) IRS priežiūrą,
d) darbuotojų mokymus naudotis IRS (tiek be eilių valdymo sistemos NQS, tiek ir naudojant eilių valdymo sistemą NQS),
e) mokymus administruoti IRS (kurti/redaguoti/panaikinti vartotojus, redaguoti vartotojų roles, kurti grafikus, paslaugas),
f) SMS siuntimą vizito rezervacijos patvirtinimui bei priminimui,
g) konsultacijas dėl IRS naudojimo ir plėtros galimybių ir kt.
1.1.14. Tiekėjas savo lėšomis turi atlikti pirminį IRS programavimą pagal Pirkėjo pateiktus duomenis bei apmokyti Pirkėjo darbuotojus dirbti su IRS.
1.1.15. Tiekėjas turi suderinti su Pirkėju IRS informacijos klientams atvaizdavimo spalvas ir stilių, tekstų šriftą, kontrastą. 
1.1.16. Tiekėjas turi pateikti išsamias įdiegtos IRS programinės įrangos naudojimosi, administravimo bei valdymo instrukcijas lietuvių kalba.

1.2. Reikalavimai IRS aplikacijai (išorinių vartotojų dalis):
1.2.1. IRS meniu išoriniam vartotojui turi būti pateikiamas lietuvių kalba su galimybe pasirinkti  kitą kalbą (anglų, rusų).
1.2.2.IRS meniu išoriniam vartotojui turi būti pateikiamas susipažinimo  su sutarties sąlygomis tekstas pasirinkta kalba bei laukas, kuriame naudotojas gali pažymėti, kad su paslaugų teikimo sutarties sąlygomis susipažino. Jeigu naudotojas nepatvirtina, kad su paslaugų teikimo sutarties sąlygomis susipažino, rezervacijos procesas negali būti tęsiamas.
1.2.3. IRS meniu išoriniam vartotojui turi būti pateikiamas aptarnavimo padalinio pasirinkimas.
1.2.4. IRS meniu išoriniam vartotojui turi būti pateikiamas paslaugos pasirinkimas.
1.2.5. IRS meniu išoriniam vartotojui turi būti pateikiamas datos pasirinkimas (data, kuri yra neužimta bei aktyvi ir ją galima pasirinkti, data kuri yra užimta yra neaktyvi ir jos negalima pasirinkti).
1.2.6. IRS meniu išoriniam vartotojui turi būti galimybė pasirinkti vizito laiką (laikas, kuris yra neužimtas yra aktyvus ir jį galima pasirinkti, laikas, kuris yra užimtas yra neaktyvus ir jos negalima pasirinkti).
1.2.7. IRS išoriniam vartotojui turi būti pasirinkimas gauti rezervacijos patvirtinimą el. paštu arba/ir SMS.
1.2.8. IRS išoriniam vartotojui turi būti pasirinkimas gauti priminimą apie vizito rezervaciją el. paštu arba/ir SMS išorinio vartotojo pasirinktu vienu iš laiko parametrų iki vizito laiko: 1 valanda, 2 valandos, 4 valandos, 8 valandos, 1 diena, 2 dienos, 4 dienos, 1 savaitė.
1.2.9. Sėkmingai užbaigus registraciją, IRS turi suteikti unikalų kodą užsiregistravusiam asmeniui (Registracijos ID) ir el. paštu arba/ir SMS atsiųsti šį kodą kartu su patvirtinimu apie sėkmingą rezervaciją su rezervuoto vizito data ir laiku.
1.2.10. Turi būti galimybė išoriniam vartotojui įvedus savo registracijos kodą (Registracijos ID)  peržiūrėti/redaguoti ar atšaukti vizitą.

1.3. Reikalavimai IRS valdymui ir administravimui:
1.3.1. IRS turi būti funkcionalumas nustatyti IRS naudotojams skirtingas roles (vienam naudotojui vieną arba kelias roles), bei teises. 
1.3.2. IRS turi būti galimybė atitinkamą rolę turinčiam darbuotojui ar administratoriui registruoti klientą per administravimo portalą suvedant kliento duomenis (vardą, pavardę, telefono nr., el. pašto adresą, papildomą laisvos formos tekstinę informaciją) į paslaugas, matomas tik Pirkėjo darbuotojams arba į paslaugas, matomas ir išoriniams vartotojams. Esant poreikiui, Pirkėjo darbuotojas turi turėti galimybę registruoti klientą per administravimo portalą, nesuvedant visų kliento duomenų (pvz. telefono numerio, elektroninio pašto adreso). 
1.3.3. IRS turi turėti automatinio el. paštu priminimo siuntimo funkciją užsiregistravusiam klientui likus iki vizito vienam iš klientui pateiktų ir jo pasirinktų periodų: 1 valanda, 2 valandos, 4 valandos, 1 diena, 2 dienos, 1 savaitė, 1 mėnuo.
1.3.4. IRS turi turėti automatinio SMS priminimo siuntimo funkciją užsiregistravusiam klientui likus iki vizito vienam iš klientui pateiktų ir jo pasirinktų periodų: 1 valanda, 2 valandos, 4 valandos, 8 valandos, 1 diena, 2 dienos, 4 dienos, 1 savaitė.
1.3.5. IRS turi turėti funkcionalumą, kuris leidžia kiekvienai paslaugai priskirti unikalų tekstą, (pvz.  dokumentų, kuriuos turi su savimi turėti klientas sąrašą), kuris klientui pateikiamas su rezervacijos patvirtinimu ir priminimu apie rezervaciją.
1.3.6. IRS turi būti galimybė pridėti/pašalinti aptarnavimo padalinį.
1.3.7. IRS turi būti galimybė pridėti/pašalinti paslaugą.
1.3.8. IRS turi būti galimybė keisti paslaugų grafiko tinklelio intervalus.
1.3.9. IRS turi būti galimybė sudaryti rezervacijų grafikus pagal kalendorių kiekvienai skirtingai paslaugai ir skirtingiems padaliniams.
1.3.10. IRS turi būti galimybė nustatyti kiekvieno aptarnavimo padalinio darbo laikus.
1.3.11. IRS turi būti galimybė sudaryti grafiką taip, kad vienas darbuotojas galėtų teikti kelias skirtingas paslaugas.
1.3.12. IRS turi būti galimybė sudaryti grafiką taip, kad keli skirtingi darbuotojai galėtų teikti vieną paslaugą.
1.3.13. IRS turi būti galimybė generuoti statistines ataskaitas už pasirinktą laiko periodą apie atvykusius vizitui ir neatvykusius vizitui klientus. 

1.3.14. Reikalavimai IRS funkcionalumui padaliniams kuriuose nėra  eilių valdymo sistemų NQS:
1.3.14.1. IRS naudotojai pagal jiems priskirtas roles (vienam naudotojui vieną arba kelias roles) bei teises turi galėti matyti visų aptarnavimo padalinių rezervacijas su galimybe filtruoti, pasirenkant aptarnavimo padalinį, paslaugą ir datą.
1.3.14.2. IRS naudotojai pagal jiems priskirtas roles (vienam naudotojui vieną arba kelias roles) bei teises turi galėti matyti visas rezervacijas su galimybe filtruoti pagal einamąją dieną, pasirinktą kalendoriaus dieną, pasirinktą laikotarpį.
1.3.14.3. IRS naudotojai pagal jiems priskirtas roles (vienam naudotojui vieną arba kelias roles) bei teises turi galėti pasirinkti IRS teikiamos informacijos papildomus pjūvius:
a) turi veikti vizito registracijos patvirtinimo, priminimo ar pranešimo el. paštu, SMS išsiuntimas pasirinktiems klientams, nenaudojant trečių šalių programinės įrangos;
b) turi veikti pasirinkto kliento rezervacijos datos, laiko ir paslaugos redagavimas  ir priminimo ar pranešimo el. paštu, SMS apie tokius pakeitimus išsiuntimas pasirinktiems klientams, nenaudojant trečių šalių programinės įrangos;
      c) atvykus klientui jį pažymėti išankstinės rezervacijos sistemoje kaip atvykusį.
1.3.14.4. IRS turi teikti statistines ataskaitas už pasirinktą periodą apie atvykusius ir neatvykusius rezervuotas paslaugas užsakiusius klientus su galimybe skaidyti pagal atskiras grupes: atvykę klientai ar/ir neatvykę klientai.

1.3.15. Reikalavimai IRS funkcionalumams padaliniuose, kuriuose yra klientų eilių valdymo sistemos NQS:
1.3.15.1. Reikalavimai klientų aptarnavimo procesui su IRS:
a) Kliento rezervacijos kodo suvedimas vykdomas lietimui jautriame ekrane.
b) Klientas atvykęs į padalinį, turi suvesti rezervacijos kodą ekrane esančioje aplikacijoje.
c) Suvedus rezervacijos kodą, klientui turi būti atspausdinamas klientų eilių valdymo sistemos prioritetinis bilietas.
d) Klientų eilių valdymo sistemos NQS  turi rodyti pranešimus jei klientas suveda netinkamą rezervacijos kodą, ateina per anksti, ateina per vėlai (pavėluoja). 
e) Klientų eilių valdymo sistema NQS  turi identifikuoti ir turi galėti keisti laiko trukmės parametrus, apibrėžiančius kiek likus laiko iki vizito pradžios klientas gali suvesti savo rezervacijos kodą (pvz.: 10 minučių. Jei klientas savo  rezervacijos kodą suveda  prieš 20 minučių,  jam rodoma, kad atvyko per anksti) ir  kiek laiko praėjus po rezervuoto vizito laiko klientui leidžiama suvesti savo rezervacijos kodą.
1.3.15.2. Klientų eilių valdymo sistemos NQS automatiškai turi grupuoti klientus, kad darbuotojai juos galėtų kviesti eilės tvarka, pagal prioritetus, o rezervaciją turinčius klientus automatiškai kviestų pagal rezervacijos laikus prioriteto tvarka, nepriklausomai nuo laukiančių klientų skaičiaus ar jų laukimo trukmės.
1.3.15.3. Klientų eilių valdymo sistemų NQS darbo vietos aplikacijoje darbuotojui turi būti pateikiamas rezervaciją turinčių ir tokioje eilėje laukiančių klientų sąrašas su  informacija: bilieto numeris, vardas pavardė, vizito laikas.
1.3.15.4. Klientų aptarnavimo funkcijas vykdantis darbuotojas Klientų eilių valdymo sistemos NQS  darbo vietos aplikacijoje turi matyti, kiek klientų laukia eilėje jam priskirtų paslaugų eilėse.
1.3.15.5.  Turi veikti rezervacijos eilėje pakviesto kliento persiuntimo į kitą darbo vietą funkcija su funkcija įrašyti pastabas, kurios būtų matomos kitoje darbo vietoje į kurią klientas siunčiamas tolimesniam aptarnavimui.
1.3.15.6. Turi būti galimybė darbuotojui rankiniu būdu pasirinkti ir kviesti bet kurį pasirinktą iš laukiančių klientų, nežiūrint, ar jis turi rezervaciją ir ar paslauga turi prioritetą.
1.3.15.7. Klientų eilių valdymo sistemų NQS statistinėse ataskaitose kartu su esama informacija apie eiles, laukimo ir aptarnavimo trukmes, paslaugų ir laukimo trukmių vidurkius, darbuotojus, vartotojus, turi būti teikiama visais naudojamais pjūviais papildoma išsami informacija apie rezervacijas turinčių klientų aptarnavimą (laukimo trukmes, aptarnavimo trukmes, vidutines trukmes ir t.t.). Visi statistiniai duomenys turi būti atvaizduojami tiek centralizuotoje statistinėje ataskaitoje, tiek ir padalinių statistinėse ataskaitose naudojant NQStatistic L1 ir NQStatistic L2 programinę įrangą ir turi būti pateikiamos tekstiniu  ir grafiniu pavidalu.
1.3.15.8. Klientų eilių valdymo sistemų NQS programinės įrangos statistinėse ataskaitose (centralizuotoje ir kiekvieno aptarnavimo padalinio) kartu su atvaizduojama paslaugų kokybės įvertinimo informacija turi būti atvaizduojami ir paslaugų su išankstine rezervacija kokybės įvertinimai balais nuo 1 iki 5.
1.3.15.9. Klientų eilių valdymo sistemų NQS nuotolinės stebėsenos moduliuose NQSupervisor ir NQDashboard kartu su esama informacija apie eiles, laukimo ir aptarnavimo trukmes, paslaugų ir laukimo trukmių vidurkius, darbuotojus, vartotojus, turi būti teikiama visais naudojamais pjūviais papildoma išsami informacija apie rezervacijas turinčių klientų aptarnavimą (laukimo trukmes, aptarnavimo trukmes, vidurkius ir t.t.).
1.3.15.10. IRS naudotojai pagal jiems priskirtas roles (vienam naudotojui vieną arba kelias roles) bei teises turi galėti pasirinkti IRS teikiamos informacijos papildomus pjūvius:
a) turi veikti priminimo ar pranešimo el. paštu, SMS išsiuntimas pasirinktiems klientams, nenaudojant trečių šalių programinės įrangos;
b) turi veikti pasirinkto kliento rezervacijos datos, laiko ir paslaugos redagavimas ir priminimo ar pranešimo el. paštu, SMS apie tokius pakeitimus išsiuntimas pasirinktiems klientams, nenaudojant trečių šalių programinės įrangos.
1.3.15.11. [bookmark: _GoBack]Visi 1.3.15 punkte nurodyti reikalavimai turi veikti sąraše nurodytuose klientų aptarnavimo padaliniuose:
	Miestas/klientų aptarnavimo padalinys
	Klientų eilių valdymo sistema

	Vilnius
	NQS

	Kaunas
	NQS

	Jonava
	NQS

	Trakai
	NQS

	Ukmergė
	NQS

	Širvintos
	NQS

	Šalčininkai
	NQS

	Elektrėnai
	NQS

	Švenčionys
	NQS

	Alytus
	NQS

	Marijampolė
	NQS

	Klaipėda
	NQS

	Šiauliai
	NQS

	Panevėžys
	NQS

	Raseiniai
	NQS

	Utena
	NQS

	
	




2. Nefunkciniai reikalavimai.
2.1. Techniniai reikalavimai:
2.1.1. Tiekėjas turi būti oficialus siūlomos įrangos gamintojo atstovas ir turi turėti teisę parduoti ir diegti siūlomą taikomąją programinę įrangą. 
2.1.2. Pirkėjui pareikalavus bus privaloma pademonstruoti sistemos funkcionalumą.
2.1.3. IRS turi būti įdiegta ir eksploatuojama Tiekėjo infrastruktūros aplinkoje arba debesijos platformoje nutolusiai, kurios visą IRS nuomos teikimo laikotarpį turi būti ES ekonominės erdvės ribose.
2.1.4. IRS naudojantys Pirkėjo darbuotojai, darbui su IRS turės naudoti standartines kompiuterizuotas darbo vietas, įdiegtas vidiniame Pirkėjo kompiuteriniame tinkle su prieiga prie globalaus interneto tinklo, darbo vietose įdiegta Microsoft Windows 10 arba naujesnę operacinę sistemą.
2.1.5. IRS naudotojų  programinė įranga turi veikti WEB naršyklės pagrindu.
2.1.6. IRS turi išorės vartotojams (klientams) turi būti pasiekiama per IRS nuorodą  Pirkėjo interneto puslapyje. 
2.1.7. IRS turi būti užtikrinta, kad  negalėtų rezervuoti vizito tuo pačiu metu daugiau nei vienas išorinis vartotojas (klientas) ar Pirkėjo darbuotojas.
2.1.8. IRS turi būti įdiegtas sprendimas, leidžiantis IRS administratoriui nustatyti, kiek vizitų tai pačiai dienai gali rezervuoti tas pats išorinis vartotojas (klientas).
2.1.9. IRS naudotojų operacijų, išskyrus istorinių duomenų ataskaitų generavimą, reakcijos laikas turi būti ne ilgesnis nei 2 (dvi) sekundės, operatyvinės stebėsenos duomenų atsinaujinimas -ne ilgesnis, nei 1 sekundė.
2.1.10. Maksimalus leistinas IRS duomenų praradimas incidento atveju – iki 1 valandos laikotarpio duomenys iki incidento pradžios.

2.2. Reikalavimai IRS nuomai, jos priežiūrai ir palaikymo paslaugoms:
2.2.1. Mėnesinis palaikymas turi apimti šias paslaugas:
a) Registruotų IRS incidentų sprendimą, sutrikimų, problemų pašalinimą žemiau nustatytomis sąlygomis;
b) IRS diegimo aplinkos administravimą, aptarnavimą;
c) IRS atstatymas incidento atveju, nepriklausomai nuo incidentų skaičiaus;
d) IRS paslaugos lygio (greitaveikos, stabilumo, prieinamumo) užtikrinimas.
2.2.2. IRS incidentų ir kitų palaikymo kreipinių klasifikacija turi atitikti tokius reikalavimus:
Incidento prioritetas priklauso nuo dviejų IT incidento atributų – skubumo (nurodo kaip skubiai atitinkamas sutrikimas turi būti pašalintas) bei įtakos (nurodo kaip plačiai atitinkamas sutrikimas įtakoja teikiamas paslaugas) lygių. Tiekėjo IT pagalbos sistemoje priskirtas skubumo lygmuo IRS yra 1  – Aukštas.   Palaikymo incidentų ir kreipinių prioriteto nustatymas turi būti vykdomas pagal įtakos lygį, kaip pateikta lentelėje žemiau:
a) Registruotų IRS incidentų sprendimą, sutrikimų, problemų pašalinimą žemiau nustatytomis sąlygomis;
b) IRS diegimo aplinkos administravimą, aptarnavimą, parametrų optimizavimą;
c) IRS atstatymas avarijos atveju;
d) IRS paslaugos lygio (greitaveikos, stabilumo, prieinamumo) užtikrinimas;
e) Konsultacijos dėl eksploatacijos, taip pat Pirkėjo darbuotojų konsultacijos dėl funkcionalumo naudojimo telefonu, elektroniniu paštu, ir kitais šalių sutartais komunikavimo būdais - iki 16 (šešiolikos) val. per mėn.; 
2.2.3. Nenumatyti IRS adaptavimo, plėtros, integravimo su kitomis informacinėmis sistemomis ir kiti darbai - pagal su Tiekėju suderintus Pirkėjo  poreikius, apskaitant ir apmokant juos Tiekėjui sutartyje nustatyta tvarka.  
2.2.4. IRS incidentų ir kitų palaikymo kreipinių klasifikacija turi atitikti Pirkėjo galiojančias vidines IT paslaugų teikimo tvarkas. Pagal Pirkėjo galiojančias IT paslaugų lygio tvarkas, Incidento prioritetas priklauso nuo dviejų IT incidento atributų – skubumo (nurodo kaip skubiai atitinkamas sutrikimas turi būti pašalintas) bei įtakos (nurodo kaip plačiai atitinkamas sutrikimas įtakoja teikiamas paslaugas) lygių. VMI IT pagalbos sistemoje priskirtas skubumo lygmuo IRS yra 1 – Aukštas. Palaikymo incidentų ir kreipinių prioriteto nustatymas turi būti vykdomas pagal įtakos lygį, kaip pateikta lentelėje žemiau:
	Poveikis
	Aprašymas

	1 – Aukštas
	Šis įtakos lygis pasirenkamas, kai VMI IT pagalbos darbuotojų nuomone atitinkamas IT incidentas įtakoja visus naudotojus.

	2 – Vidutinis
	Šis įtakos lygis pasirenkamas, kai VMI IT pagalbos darbuotojų nuomone atitinkamas IT incidentas įtakoja grupę naudotojų.

	3 – Žemas
	Šis įtakos lygis pasirenkamas, kai VMI IT pagalbos darbuotojų nuomone atitinkamas IT incidentas įtakoja pavienį naudotoją.


2.2.5. Pasirinkus atitinkamą IT incidento įtakos lygį, IT incidento prioritetas bus automatiškai paskaičiuotas, naudojantis žemiau pateikta matrica:
	Skubumas / Poveikis
	1 – Aukštas poveikis
	2 – Vidutinis poveikis
	3 – Žemas poveikis

	Skubiai
	1 – Kritinis
	2 – Aukštas
	3 – Vidutinis

	Vidutiniškai skubiai
	2 – Aukštas
	3 – Vidutinis
	4 - Žemas

	Nėra skubu
	3 – Vidutinis
	4 – Žemas
	5 - Labai žemas


2.2.6. Palaikymo paslaugos turi būti teikiamos darbo dienomis šiais laikais:
	
	Pirmadienis
	Antradienis
	Trečiadienis
	Ketvirtadienis
	Penktadienis

	nuo
	08:00
	08:00
	08:00
	08:00
	08:00

	iki
	17:00
	17:00
	17:00
	17:00
	16:00

	
	
	
	
	
	


2.2.7. Reakcijos į palaikymo incidentus bei kreipinius ir jų sprendimo laiko reikalavimai:
	
	Prioritetas
	Reakcijos laikas
	Sprendimo laikas

	1
	Kritinis
	Negali viršyti 1 valandos
	Negali viršyti 3 valandų

	2
	Aukštas
	Negali viršyti 1 darbo valandos
	Negali viršyti 6 darbo valandų

	3
	Vidutinis
	Negali viršyti 4 darbo valandų
	Negali viršyti 12 darbo valandų

	4
	Žemas
	Negali viršyti 6 darbo valandų
	Negali viršyti 18 darbo valandų

	5
	Labai žemas
	Negali viršyti 8 darbo valandų
	Negali viršyti 24 darbo valandų



2.2.8. Tiekėjas už kiekvieną pavėluotą valandą, suėjusią pasibaigus lentelėje nurodytam incidento sprendimo terminui moka Pirkėjui 0,0006 procento, o kritinio incidento atveju už kiekvieną pavėluotą valandą — 0,005 procento nuo Sutarties vertės dydžio baudą. Bauda negali būti mažesnė nei 4 Eurai už darbo valandą, kritinio incidento pašalinimo atveju — mažesnė nei 30 Eurų už darbo valandą. Baudų suma negali viršyti 5 procentų Sutarties vertės. Sprendimo vėlavimo terminai fiksuojami akte, kurį pasirašo Tiekėjo ir Pirkėjo atstovai. Jeigu Tiekėjo atstovas nepagrįstai atsisako pasirašyti aktą, Tiekėjas pripažįsta, kad Pirkėjo užfiksuotas sprendimo vėlavimo terminas yra teisingas.
2.2.9. Kreipiniai dėl IRS darbo sutrikimo, problemos ar reikalingos konfigūracijos pakeitimo registruojami Pirkėjo  IT pagalbos sistemoje. Tiekėjas sistemos klaidų ir/ar trikdžių šalinimo valdymą atlieka Tiekėjo IT pagalbos sistemoje. Krepinių, incidentų, konsultacijų poreikio valdymo vaidmenys bei priemonės, naudojamos palaikymo paslaugų rėmuose:
	Atsakingas
	Naudojamos komunikacijos priemonės
	Aprašymas
	Tiekėjas
	Pirkėjas (VMI)

	1. Visi naudotojai
	Telefonas, El. paštas, IT pagalbos sistema
	IRS naudotojas pateikia užklausą, perduodamas kuo išsamesnę informaciją, t. y. klaidos pranešimas, kokia IRS valdymo įrankio sisteminė dalis paveikta ir pan.
	
	X

	2. VMI 1 pagalbos linija
	Telefonas, El. paštas, IT pagalbos sistema

	Klasifikuoja naudotojų pateiktas užklausas, priskiria prioritetą bei sprendžia savo kompetencijos ribose arba perduoda 2 pagalbos linijai
	
	X

	3. VMI 2 pagalbos linija
	Telefonas, El. paštas, IT pagalbos sistema

	Sprendžia iš 1 lygio gautas užklausas, incidentus arba perduoda Tiekėjui.

	
	X

	4. Tiekėjas
	Telefonas, El. paštas, IT pagalbos sistema

	Sprendžia iš 2 lygio gautas užklausas, incidentus – analizuoja paklausimą ir pateikia atsakymą/ sprendimą nustatytu reakcijos ir atsakymo laiku.
2 pagalbos linija bendradarbiauja pateikdamas reikiamus duomenis ar informaciją apie pasiūlytų priemonių poveikį.
	X
	

	5. VMI
	Telefonas, El. paštas, IT pagalbos sistema
	Galutinio atsakymo/ sprendimo gavimo patvirtinimas.
	
	X


2.2.10. IRS nuoma, jos priežiūros ir palaikymo paslaugos pradedamos teikti po IRS pirmo paleidimo gamybinei eksploatacijai ir paslaugos perdavimo-priėmimo akto pasirašymo datos.
2.2.11. Išskirtiniais atvejais, jei per nurodytą laiką neįmanoma ištaisyti klaidos ar pašalinti sutrikimo, Tiekėjas privalo su Pirkėju suderinti problemos pašalinimo terminus.
2.2.12. Esant Pirkėjo poreikiui, atsižvelgiant į klaidos sudėtingumą, palaikymo paslaugos gali būti suteikiamos tiek nuotoliniu būdu, tiek Pirkėjo patalpose (angl. k. on site).

3. Duomenų saugos ir informacijos konfidencialumo reikalavimai:
3.1. Tiekėjas turi užtikrinti IRS tvarkomų ir saugomų, bei jos atsarginėse kopijose saugomų duomenų saugą.
3.2. Viešaisiais elektroninių ryšių tinklais IRS perduodamos informacijos konfidencialumas turi būti užtikrintas naudojant šifravimą.
3.3. IRS turi būti apsaugota nuo pagrindinių per tinklą vykdomų atakų: SQL įskverbties (angl. SQL injection), įterptinių instrukcijų atakų (angl. Cross-site scripting), atkirtimo nuo IRS nuomos (angl. DOS), paskirstyto atsisakymo aptarnauti (angl. DDOS). Pagrindinių per tinklą vykdomų atakų sąrašas skelbiamas Atviro tinklo programų saugumo projekto (angl. The Open Web Application Security Project (OWASP)) interneto svetainėje www.owasp.org.
3.4. Tiekėjo darbuotojams draudžiama savavališkai atlikti diegimus bei kitokius konfigūravimo darbus.
3.5. Tiekėjas turi parengti, išbandyti ir Pirkėjui pateikti sukurtos IRS veiklos atkūrimo planą.
3.6. Prieigos teisės prie IRS turi būti suteikiamos tik tiems Tiekėjo darbuotojams, kuriems šios prieigos teisės būtinos jų funkcijoms vykdyti.
3.7. Kiekvienas IRS naudotojas privalo būti unikaliai identifikuojamas ir autentifikuojamas. Naudotojų autentifikavimas ir identifikavimas turi būti realizuotas vaidmenų pagrindu.
3.8. Turi būti fiksuojami naudotojų atliekami veiksmai ir kiti informacijos saugai svarbūs įvykiai. Pirkėjas turi turėti prieigos teises prie IRS žurnalinių įrašų.
3.9. Kiekvienas fiksuojamas įrašas turi apimti šiuos duomenis: veiksmą atlikusio naudotojo vardą (prisijungimo identifikatorių), atliktą veiksmą (turi būti fiksuojamas naudotojo sąsajoje atliktas veiksmas), su kokio asmens (-ų) duomenimis atliktas veiksmas, objekto, su kuriuo atliktas veiksmas, identifikatorių, naudotojo įvestą asmens duomenų naudojimo tikslą, įrenginio, susijusio su įvykiu, vardą (identifikatorių), įvykio rūšį / pobūdį, veiksmo arba įvykio datą ir tikslų laiką, įvykio rezultatą ir kitą informacijos saugai svarbią informaciją (suderintą su Pirkėju).
3.10. IRS naudotojų veiksmai turi būti fiksuojami naudotojo sąsajoje konkretų atliktą veiksmą atspindinčiais pavadinimais. Be to, turi būti pateikiamas detalus fiksuojamų veiksmų žinynas.
3.11. Turi būti užtikrinti naudotojų slaptažodžių saugumo reikalavimai.
3.12. Tiekėjas turi atlikti IRS, naudojamų operacinių sistemų ir programinės įrangos priežiūrą bei diegti atnaujinimus. Atnaujinimų diegimo procedūra turi būti suderinta su Pirkėju.
3.13. Turi būti naudojama tik legali programinė įranga.
3.14. Turi būti užtikrintas patalpų, kuriose bus saugoma Pirkėjo informacija, bei naudojamos įrangos saugumas.
3.15. Patalpose, kuriose bus saugoma Pirkėjo informacija, turi būti oro kondicionavimo ir drėgmės kontrolės įranga, įrengti gaisro ir įsilaužimo davikliai ir kt.
3.16. Duomenų centro įranga turi įtampos filtrą ir atsarginį maitinimo šaltinį.
3.17. Tiekėjas privalo užtikrinti, kad IRS naudojamame duomenų centre esantys Pirkėjo duomenys ir jų kopijos būtų neprieinamos tretiesiems asmenims.
3.18. Visos duomenų laikmenos, kuriose saugoma Pirkėjo informacija, turi būti apskaitomos, kontroliuojamos ir fiziškai apsaugotos. Tiekėjas turi turėti laikmenų administravimo procedūras.
3.19. IRS nuomos teikimo metu Tiekėjas privalo užtikrinti apsaugą nuo įsilaužimų, duomenų vagysčių ir kibernetinių atakų.  Tiekėjas privalo ne rečiau kaip vieną kartą per metus atlikti atsparumo įsilaužimui testavimą ir šio testavimo rezultatus pateikti Pirkėjui.
3.20. Tiekėjas privalo užtikrinti apsaugą nuo kenksmingos programinės įrangos.
3.21. Tiekėjas privalo užtikrinti, kad Pirkėjui skirti resursai būtų atskirti nuo kitiems klientams skirtų resursų.
3.22. Elektroninė informacija atsarginėse kopijose turi būti užšifruota arba turi būti imtasi kitų priemonių, užtikrinančių atsarginėse kopijose esančios informacijos saugumą.
3.23. Tiekėjas turi užtikrinti IRS atsparumą įsilaužimui. Tiekėjas privalo pašalinti visus trūkumus, nustatytus jo paties, taip pat, nustatytus Pirkėjo ar nepriklausomo atsparumo įsilaužimui vertinimo paslaugų tiekėjo.
3.24. Tiekėjas turi užtikrinti  siunčiamų vardinių SMS identifikacinius požymius, leidžiančius identifikuoti tikrąjį siuntėją. Raidinis vardinės SMS pavadinimas turi būti „VMI“.

3.25. Informacija apie pirkimo objektui galimai reikalingus duomenis ir sąryšius su kitomis VMI prie FM paslaugomis ar informacinėmis sistemomis, būtinus integracijai vertinti.
3.26. Prie vizitų rezervacijų ir kitų sistemoje saugojamų duomenų, atnaujinamų realiu laiku, turi būti suteikta prieiga VMI sistemoms, jei kiltų poreikis Sutarties galiojimo laikotarpiu. Suderinus su Pirkėju, turi būti numatytas informacijos padėjimas tam tikroje vietoje, prie kurios VMI sistemos pagal poreikį galės prieiti ir pasiimti.
3.27. IRS turi būti numatyta galimybė teikti atviras programinės sąsajas galimai klientų bei kreipinių duomenų mainų integracijai su VMI informacinėmis sistemomis, jei Pirkėjui kiltų toks poreikis Sutarties galiojimo laikotarpiu.
3.28. Tiekėjas privalo turėti informacijos saugos specialistą (-us), kuris (-ie) privalo vertinti atitinkamus sutarties galiojimo/vykdymo metu Tiekėjo priimamus sprendimus dėl informacijos saugos užtikrinimo.
3.29. Tiekėjas turi pravesti 2 (dvi) IRS naudojimo mokymų sesijas per 10 (dešimt) darbo dienų nuo Sutarties įsigaliojimo dienos Pirkėjo nurodytu nuotoliniu būdu ir laiku visiems IRS naudotojams.
3.30. Prisijungimai Pirkėjo naudotojams turi būti suteikti per 5 (penkias) darbo dienas nuo Sutarties įsigaliojimo dienos. Prisijungimai turi būti perduodami / atsiunčiami el. paštu ar kitu saugiu būdu perduodami tik įgaliotiems Pirkėjo naudotojams.
3.31. Paslaugų teikimo metu turi būti vadovaujamasi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos kibernetinio saugumo įstatymo, Kibernetinio saugumo reikalavimų aprašo, patvirtinto Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“, Valstybinės mokesčių inspekcijos informacinių sistemų duomenų saugos nuostatų, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2005 m. spalio 10 d. įsakymu Nr. V-197 „Dėl Valstybinės mokesčių inspekcijos informacinių sistemų duomenų saugos nuostatų patvirtinimo“ (2025 m. lapkričio 6 d. įsakymo Nr. V-344 redakcija) ir kitų teisės aktų nuostatomis.
3.32. Tiekėjas galės vykdyti pirkimo sutartį tik Tiekėjo specialistams (komandos nariams) pasirašius Konfidencialumo pasižadėjimo formą, patvirtintą Valstybinės mokesčių inspekcijos prie Lietuvos Respublikos finansų ministerijos viršininko 2019 m. sausio 7 d. įsakymu Nr. V-4 „Dėl duomenų tvarkymo sutarties ir konfidencialumo pasižadėjimo“.
3.33. Jeigu Paslaugų teikimo metu Tiekėjui bus būtina tvarkyti realius duomenis, Tiekėjas ir Pirkėjas turės pasirašyti Pirkėjo duomenų tvarkymo sutartį. Tiekėjui bus sudarytos sąlygos susipažinti su duomenų tvarkymo sutarties tekstu ir teikti pasiūlymus dėl šios sutarties sąlygų. Tiekėjas turės teisę tvarkyti realius duomenis tik po duomenų tvarkymo sutarties pasirašymo.
3.34. Tiekėjui ir jo darbuotojams gali būti taikoma Lietuvos Respublikos baudžiamajame kodekse, Lietuvos Respublikos administracinių nusižengimų kodekse ir kituose Lietuvos Respublikos galiojančiuose teisės aktuose numatyta atsakomybė, jeigu Tiekėjas ir / ar jo darbuotojai Paslaugų teikimo metu pažeis informacijos saugumo (konfidencialumo, vientisumo ir prieinamumo) reikalavimus. Tiekėjas turės atlyginti nuostolius, susijusius su neteisėtu informacijos tvarkymu ar kitais informacijos saugumo pažeidimais.
3.35. Tiekėjui paslaptyje laikoma informacija teikiama tik tokios apimties, kuri būtina Paslaugoms atlikti. Tiekėjas turi imtis visų teisinių, techninių ir organizacinių priemonių gautai informacijai apsaugoti.
3.36. Tiekėjas turi užtikrinti ir garantuoti, kad Tiekėjo darbuotojai, kurie atliks Paslaugas, saugos paslaptyje gautą informaciją tiek Paslaugų teikimo metu, tiek pasibaigus sutarčiai, tiek pasibaigus Tiekėjo darbuotojų darbo ar kitokiems santykiams su Tiekėju.
3.37. Tiekėjas turi užtikrinti ir garantuoti, kad Tiekėjo darbuotojai, kurie atliks Paslaugas, bus supažindinti su Informaciniu pranešimu apie paslaugų / prekių teikėjų darbuotojų asmens duomenų tvarkymą (su pranešimo forma galima susipažinti čia: https://www.vmi.lt/evmi/documents/20142/837401/PASLAUGU+PREKIU+TEIKEJU+DARBUOTOJU+ASMENS+DUOMENU+TVARKYMAS.pdf ). Supažindinimas privalo būti atliktas iki Paslaugų teikimo pradžios.
3.38. Tiekėjas privalo pagrįstai nedelsdamas, ir jei įmanoma, praėjus ne daugiau kaip 24 valandoms nuo galimo informacijos saugumo incidento nustatymo, apie įvykusį ar galimai įvykusį informacijos saugos incidentą informuoti Pirkėją el. paštu duomenu_sauga@vmi.lt .
3.39. Visi informacijos saugumo reikalavimai, taikomi Tiekėjui, yra taikomi ir jo subrangovams.




__________________________________________


